section_heading: Povijest
paragraph_text: U Indiji se u staro doba za čišćenje zubi koristilo posebno drvo azadirachta indica. Arapi su koristili biljku salvadora persica koja ima antiseptička svojstva. Često se za čišćenje zubi upotrebljavala soda bikarbona. Prve četkice slične današnjima su postojale u Kini u 13. st. Sastojale su se od konjskih dlaka nataknutih na životinjsku kost. Prvu drvenu četkicu u Europi spominje Anthony Wood u Engleskoj 1690. godine.